ஜோர்டான் பயணத்தைத் தொடர்ந்து, அங்கிருந்து இன்று காலை தனி விமானத்தில் மோடி பாலஸ்தீனம் சென்றார். பிரதமர் மோடிக்கு ரமல்லா நகரில் சிறப்பான வரவேற்பு அளிக்கப்பட்டது. இந்தியப் பிரதமர் ஒருவர் பாலஸ்தீனம் செல்வது இதுவே முதல் முறையாகும். அங்கு பாலஸ்தீன அதிபர் முகமது அப்பாஸை சந்தித்து மோடி பேச்சுவார்த்தை நடத்தவுள்ளார். பாலஸ்தீனத்தில் முக்கிய சந்திப்புகளை முடித்துக் கொண்டு இன்று மாலையே ஐக்கிய அரபு அமீரகத்துக்குச் செல்ல உள்ளார். அங்கு ஐக்கிய அரபு அமீரகத்தின் பிரதமர் ஷேக் முகமது பின் ரஷீத் அல் மாக்தெளம், அபுதாபி இளவரசர் ஷேக் முகமது பின் சயீது அல் நயான் ஆகியோரை மோடி சந்திக்கவுள்ளார்.